**OБРАЗЛОЖЕЊЕ**

Управни одбор Пословног удружења Зона унапређеног пословања "Нишка Варош" Ниш је на седници одржаној дана 25.01.2017. године Одлуком број 002/2017 усвојио Извештај о реализацији годишњег Програма пословања Пословног удружења Зона Унапређеног Пословања „Нишка варош“ за 2016. годину и исти доставио Канцеларији за локални економски развој и пројекте на даљи поступак, а у циљу добијања сагласности од стране Скупштине Града.

У претходној буџетској години средства намењена за реализацију програма пословања Пословног Удружења Зона Унапређеног Пословања „Нишка варош" Ниш налазила су се на позицији Управе за комуналне делатности, енергетику и саобраћај, те је проверу исправности и законитости трошења буџетских средстава до 31.12.2016. године вршила наведена управа.

 Град Ниш, кога заступа Градоначелник Дарко Булатовић је са Пословним удружењем Зона унапређеног пословања "Нишка Варош" Ниш закључила Анекс I уговора о регулисању међусобних права и обавеза бр. 1025/2017 од 04.04.2017. године, којим се регулише да праћење спровођења финансирања пројеката из годишњег програма БИД зоне, прелази у надлежност Канцеларијe за локални економски развој и пројекте.

 Канцеларија за локални економски развој и пројекте је преузела сву потребну документацију на даљу надлежност и констатовала да је трошење одобрених средстава било у складу са наменом и важећом законском регулативом. Укупно реализована, а неисплаћена средства износе 494.827,00 динара.

Доставаљени Извештај од стране Пословног Удружења Зона Унапређеног Пословања „Нишка варош" Ниш израђен је у складу са чл. 4. Уговора о регулисању међусобних права и обавеза бр. 2998/2008-01 од 25.12.2008. године, закљученог између Града Ниша и Пословног Удружења Зона Унапређеног Пословања „Нишка варош" Ниш, којим је прописана обавеза достављања извештаја о реализацији годишњег програма по пројектима са спецификацијом трошкова.

 Имајући у виду да извештај о реализацији годишњег програма пословања Пословног Удружења Зона Унапређеног Пословања „Нишка варош" Ниш за 2016. годину садржи све неопходне елементе, Канцеларија за локални економски развој и пројекте предлаже доношење решења као у диспозитиву

 В.Д. НАЧЕЛНИК

 Мр. Милан Ранђеловић